
UŽDAROJI AKCINĖ BENDROVĖ

„ŠAKIŲ VANDENYS“

V. Kudirkos g. 62, 71124 Šakiai.  Tel. (0 345) 60 072.  El. p. sakiu.vandenys@sakvan.eu
Duomenys kaupiami ir saugomi Juridinių asmenų registre, kodas 174264880. PVM mokėtojo kodas LT742648811.
Atsiskaitomoji sąskaita LT667300010074044497, bankas „Swedbank“, AB. 

Puslapis 2 iš 4

MAŽOS VERTĖS SKELBIAMOS APKLAUSOS SĄLYGOS
„SAULĖS ELEKTRINĖS (80 kW) PROJEKTAVIMO, ĮRANGOS ĮSIGIJIMO, RANGOS DARBŲ, APTARNAVIMO IR PRIEŽIŪROS PASLAUGOS“

2026-10-02
1. Uždaroji akcinė bendrovė „Šakių vandenys“ (toliau – Perkantysis subjektas) skelbiamos apklausos būdu (toliau – Apklausa) vykdo pirkimą, naudojant Centrinės viešųjų pirkimų informacinės sistemos (toliau – CVPIS) priemones.
2. Apklausą Perkančiojo subjekto vardu vykdo pirkimo vykdytojas (toliau – Vykdytojas), kuris įgaliotas palaikyti tiesioginį ryšį su tiekėjais bei gauti iš jų (ne tarpininkų) pranešimus, susijusius su pirkimo procedūromis. Informacija apie Vykdytoją pateikta skelbime apie pirkimą.
3. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų, vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymu (toliau – PSĮ), UAB „Šakių vandenys“ mažos vertės pirkimų tvarkos aprašu (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais.
4. Pirkimo dokumentai patalpinti CVPIS. Pirkimo dokumentus sudaro skelbimas apie pirkimą (toliau – Skelbimas), Apklausos sąlygos su priedais (toliau – Sąlygos), jei yra – pirkimo dokumentų paaiškinimai ir patikslinimai.
5. Tiekėjas gali prašyti Vykdytojo paaiškinti pirkimo dokumentus, taip pat teikti pasiūlymus dėl pirkimo dokumentų patikslinimų, ne vėliau kaip likus 2 darbo dienoms iki pasiūlymų pateikimo termino pabaigos.
6. Vykdytojas turi teisę savo iniciatyva paaiškinti, patikslinti pirkimo dokumentus. Paaiškinimai ir/ar patikslinimai turi būti pateikti ne vėliau kaip likus 1 darbo dienai iki pasiūlymų pateikimo termino pabaigos.
7. Vykdytojas bet kuriuo metu iki pirkimo-pardavimo sutarties (toliau – Sutartis) sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti (perkamas objektas tapo nereikalingas, nėra lėšų jam apmokėti, yra kitų nenumatytų aplinkybių). Pirkimo procedūras nutraukti privaloma, jeigu buvo pažeisti šių Sąlygų 3 punkte nurodyti principai ir atitinkamos padėties negalima ištaisyti. Vykdytojas, priėmęs sprendimą nutraukti pirkimą, ne vėliau kaip per 5 darbo dienas po tokio sprendimo priėmimo apie jį
praneš konkurso dalyviams. Pirkimo dalyviams patirti nuostoliai dėl pirkimo procedūrų nutraukimo neatlyginami.
8. Vykdytojo ir tiekėjo bendravimas, keitimasis informacija vykdomas tik naudojant CVPIS priemones.
9. Pirkimo objekto aprašymas pateikiamas Techninėje specifikacijoje (1 priedas).
10. Pirkimo objektas į dalis neskaidomas, todėl pasiūlymai turi būti teikiami visam nurodytam kiekiui. Tiekėjams neleidžiama pateikti alternatyvių pasiūlymų.
11. Šis pirkimas yra laikomas „žaliuoju“, nes perkama aplinkai palanki prekė, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.1 p. nuostatomis.
12. Perkantysis subjektas nenustato tiekėjų pašalinimo pagrindų.
13. Tiekėjų kvalifikacijai keliami reikalavimai:
	Eil.
Nr.
	Kvalifikacijos reikalavimai
	Kvalifikaciją patvirtinantys dokumentai ir informacija

	13.1. 
	Tiekėjas turi teisę verstis ta veikla, kuri reikalinga Sutarčiai įvykdyti, t. y. turėti Valstybinės energetikos reguliavimo tarybos išduotą atestatą eksploatuoti energetikos įrenginius, kurio privalomojo priedo darbų sąraše nurodyta, jog ūkio subjektas gali atlikti elektros instaliacijos iki 1000 V eksploatavimo ir elektros tinklo ir įrenginių iki 1000 V eksploatavimo darbus.
	Pateikiama valstybinės energetikos reguliavimo tarybos išduoto atestato, suteikiančio teisę tiekėjui verstis atitinkama veikla, kopija.

	13.2. 
	Tiekėjas per pastaruosius 3 metus (jei tiekėjas veikia trumpiau nei 3 metai, tai nuo jo registravimo pradžios) iki pasiūlymų pateikimo dienos privalo būti sėkmingai įgyvendinęs bent vieną saulės elektrinės projektavimo ir statybos sutartį (-is), kurios (-ių) vertė ne mažesnė kaip 0,5 pasiūlymo kainos be PVM.
	PATEIKIAMA:
1) Įvykdytos(-ų) ir (arba) vykdomos(-ų) sutarties(-čių) aprašymas, nurodant sutarties vertę be PVM, sutarties (jos dalies) pabaigos (įvykdymo) datą, sutarties objektą, užsakovą bei jo kontaktus, neatsižvelgiant į tai, ar užsakovas yra perkančioji organizacija, ar ne;
2) Įrodymui apie tinkamą sutarties (jos dalies) įvykdymą tiekėjas pateikia užsakovo pažymos arba sutarties šalių pasirašyto perdavimo - priėmimo akto kopijas arba kitą lygiavertį dokumentą.


14. Jeigu pasiūlymą pateikia ūkio subjektų grupė, šių pirkimo sąlygų nustatytus kvalifikacijos reikalavimus turi atitikti bent vienas ūkio subjektų grupės narys arba visi ūkio subjektų grupės nariai kartu.
15. Jeigu tiekėjas Sutarties vykdymo metu ketina remtis kitų ūkio subjektų pajėgumais, tokie ūkio subjektai privalo atitikti nustatytus kvalifikacijos reikalavimus pagal prisiimamus įsipareigojimus vykdant Sutartį. Tiekėjai privalo įrodyti Perkančiajam subjektui, kad vykdant Sutartį tie ištekliai jiems bus prieinami. Tam tiekėjai turi pateikti sutartis ar kitus dokumentus (pvz., ketinimų protokolus), kurie patvirtintų, kad tiekėjams kitų ūkio subjektų ištekliai bus prieinami per visą sutartinių įsipareigojimų vykdymo laikotarpį.
16. Jei teikėjo, teikėjų grupės, subtiekėjų (subteikėjų) ir kitų ūkio subjektų kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, teikėjas Perkančiajam subjektui įsipareigoja, kad Sutartį vykdys tik tokią teisę turintys asmenys. Pirkimo vykdytojas turi teisę prašyti teikėjo pateikti šį atitikimą įrodančius dokumentus.
17. Pasiūlymas turi būti pateiktas iki CVPIS nurodyto pasiūlymų pateikimo termino pabaigos. Pirkimo vykdytojas turi teisę pratęsti pasiūlymo pateikimo terminą.
18. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
19. Pasiūlymas bei kiti pirkimo dokumentuose reikalaujami dokumentai turi būti parengti lietuvių kalba ir pateikti CVPIS priemonėmis.
20. Pasiūlymas turi būti parengtas užpildant Apklausos sąlygų 2 priedą „Pasiūlymo forma“, pasirašytas tiekėjo vadovo. Jei pasiūlymą pasirašo įgaliotas asmuo, pateikiamas įgaliojimas.
21. Pasiūlymo kaina nurodoma eurais, dviejų skaičių po kablelio tikslumu, išreiškiant ir apskaičiuojant taip, kaip nustatyta Pasiūlymo formoje. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos Sutarties įvykdymui.
22. Pateikdamas pasiūlymą tiekėjas sutinka su šiomis Apklausos sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Sutarties įvykdymui. Tiekėjas atsako už Pasiūlyme pateiktos medžiagos teisingumą ir teisėtumą.
23. Kartu su pasiūlymu pateikiami dokumentai turi būti išduoti ne anksčiau kaip 60 (šešiasdešimt) dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas jo galiojimo laikotarpiu yra priimtinas. Kilus abejonių dėl dokumentų tikrumo, Vykdytojas turi teisę reikalauti pateikti dokumentų originalus. 
24. Pasiūlymas turi galioti ne mažiau 60 (šešiasdešimt) dienų nuo nustatyto pasiūlymų pateikimo termino pabaigos. Vykdytojas turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą (jei taikomas).
25. Pasiūlymo galiojimo užtikrinimo nereikalaujama.
26. Pradinis susipažinimas su pateiktais pasiūlymais (vokų atplėšimo procedūra) vyks po 30 (trisdešimt) minučių nuo pasiūlymų pateikimo termino pabaigos.
27. Pasiūlymai nagrinėjami ir vertinami konfidencialiai, nedalyvaujant pasiūlymus pateikusių dalyvių atstovams. Informacija apie pirkimo dalyvius ir jų pasiūlymuose nurodytas kainas neskelbiama iki tol, kol nenustatomas laimėjęs pasiūlymas.
28. Pirmiausiai nustatomas ekonomiškai naudingiausiu pasiūlymu laikytinas pasiūlymas ir toliau, kaip galimas laimėtojas, vertinamas tik jis. Jei įvertinus pasiūlymą paaiškėja, kad jis negali būti pripažintas laimėjusiu, pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai.
29. Nustačius galimą pirkimo laimėtoją, Vykdytojas kreipsis į jį dėl dokumentų pateikimo, pagrindžiančių minimalius kvalifikacijos reikalavimus. Nurodytus dokumentus turi pateikti ir visi tiekėjų grupės nariai, jei pasiūlymą pateikia tiekėjų grupė ir ūkio subjektai, kurių pajėgumais remiasi tiekėjas. Dokumentai turės būti pateikti per 3 (tris) darbo dienas nuo pranešimo CVPIS susirašinėjimo priemonėmis išsiuntimo dienos.
30. Galimai laimėjęs pasiūlymas nagrinėjamas, vertinamas šia tvarka:
30.1. vertinama ar tiekėjo pasiūlyme nurodyta kaina nėra per didelė ir Perkančiajam subjektui nepriimtina;
30.2. vertinama ar pasiūlyme nurodyta kaina ar sąnaudos atrodo neįprastai mažos;
30.3. vertinama ar tiekėjo siūlomas pirkimo objektas atitinka nustatytus reikalavimus;
31. Pasiūlymas atmetamas, jeigu:
31.1. pasiūlymas neatitinka pirkimo dokumentuose nustatytų reikalavimų;
31.2. tiekėjas per pirkimo vykdytojo nurodytą terminą neištaiso aritmetinių klaidų ir (ar) nepaaiškina pasiūlymo. Šiuo atveju pasiūlymas atmetamas kaip neatitinkantis pirkimo dokumentuose nustatytų reikalavimų;
31.3. buvo pasiūlyta per didelė, Perkančiajam subjektui nepriimtina kaina;
31.4. pasiūlyme nurodyta kaina yra neįprastai maža ir tiekėjas, pirkimo organizatoriaus prašymu, nepateikia tinkamų kainos pagrįstumo įrodymų;
31.5. tiekėjas apie pirkimo dokumentuose nustatytų reikalavimų atitikimą yra pateikęs melagingą informaciją, kurią galima įrodyti bet kokiomis teisėtomis priemonėmis; 
31.6. jei tiekėjas pateikė daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus;
31.7. tiekėjas pasiūlymą ar jo dalį pateikė ne CVPIS priemonėmis;
31.8. tiekėjas pateikė netikslius, neišsamius kartu su pasiūlymu teikiamus dokumentus: tiekėjo įgaliojimą asmeniui pasirašyti pasiūlymą, jungtinės veiklos sutartį ir pan. ar jų nepateikė ir pirkimo vykdytojo prašymu jų nepateikė per nurodytą terminą.
32. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, pirkimo organizatorius prašo (kai jis tai gali daryti nepažeisdamas lygiateisiškumo ir skaidrumo principų) dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis VPT nustatytomis taisyklėmis (Viešųjų pirkimų tarnybos direktoriaus 2022-12-30 įsakymas Nr. 1S-240 „Dėl pasiūlymų patikslinimo, papildymo ar paaiškinimo taisyklių patvirtinimo“ su vėlesniais pakeitimais). Dalyvis iki pirkimo organizatoriaus nustatyto termino pabaigos raštu privalo atsakyti į prašymą ir patikslinti, papildyti arba paaiškinti pasiūlymą.
33. Pirkimo organizatorius gali nevertinti viso tiekėjo pasiūlymo, jeigu patikrinęs jo dalį nustato, kad pasiūlymas, vadovaujantis jam nustatytais reikalavimais, turi būti atmetamas.
34. Išnagrinėjus, įvertinus ir palyginus pateiktus pasiūlymus, nustatoma pasiūlymų eilė (išskyrus atvejus, kai pateiktas tik vienas pasiūlymas) ir laimėjusį pasiūlymą. Į pasiūlymų eilę traukiami visi, išskyrus atmestus, pasiūlymai, pažymint, kurie pasiūlymai nebuvo įvertinti. Pasiūlymų eilė sudaroma ekonominio naudingumo mažėjimo tvarka. Jeigu kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis įrašomas tiekėjas, kurio pasiūlymas pateiktas anksčiau. Eilė nesudaroma, jei pasiūlymą pateikė ar, pirkimo procedūrų metu atmetus kitus pasiūlymus, liko vienas tiekėjas. Laimėtoju gali būti pasirenkamas tik toks tiekėjas, kurio pasiūlymas atitinka pirkimo sąlygose nustatytus reikalavimus.
35. Ekonomiškai naudingiausias pasiūlymas išrenkamas pagal mažiausią kainą. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir kviečiamas sudaryti Sutarties.
36. Apie pasiūlymų eilės ir laimėjusio pasiūlymo nustatymą ne vėliau kaip per 5 (penkias) darbo dienas nuo sprendimo priėmimo pranešama pasiūlymus pateikusiems dalyviams. Tiekėjams, kurių pasiūlymai neįrašyti į šią eilę, pranešama ir apie jų pasiūlymų atmetimo priežastis. Nusprendus Sutarties nesudaryti, minėtame pranešime nurodomos tokio sprendimo priežastys.
37. Jeigu tiekėjas, kuriam buvo pasiūlyta sudaryti Sutartį, raštu atsisako ją sudaryti arba iki nurodyto laiko sudaryti Sutarties nepasirašo, arba atsisako sudaryti Sutartį pirkimo dokumentuose nustatytomis sąlygomis, laikoma, kad jis Sutartį sudaryti atsisakė. Tuo atveju sudaryti Sutartį siūloma tiekėjui, kurio pasiūlymas pasiūlymų eilėje yra pirmas po tiekėjo, atsisakiusio sudaryti Sutartį.
38. Vykdytojas turi teisę derėtis dėl pateiktų pasiūlymų turinio (kainos, apmokėjimo terminų ir pan.). Derybų procedūra organizuojama tik jei visų neatmestų pasiūlymų kainos yra per didelės ir Perkančiajam subjektui nepriimtinos. Derybų objektas: pasiūlymo kaina ir / ar techninės specifikacijos reikalavimai ir / ar Sutarties projekto sąlygos.
39. Sutarties sudarymo atidėjimo terminas netaikomas.
40. Sutarties forma – rašytinė. Sutartis projektas pridedamas (3 priedas).
41. Atsiskaitymo tvarka nustatyta Sutarties projekto 5.2. punkte.
42. Ginčai nagrinėjami PSĮ VII skyriuje nustatyta tvarka.
43. Pirkimo procedūros, kurios neapibrėžtos šiose apklausos sąlygose, vykdomos vadovaujantis PSĮ ir poįstatyminių teisės aktų nuostatomis.

PRIEDAI:
1. Techninė specifikacija.
2. Pasiūlymo forma.
3. Sutarties projektas.
5. Planuojama statybos vieta.
6. Vietovės tinklų schema.

